पाएं अपने शहर की ताज़ा ख़बरें और फ्री ई-पेपरडाउनलोड करें
जिले में रेत का अवैध खनन रुकने का नाम नहीं ले रहा। बुधवार सुबह 5:30 बजे वन विभाग और रेत माफियाओं के बीच मुठभेड़ हो गई। रेत माफिया घबरा गए। अवैध रेत से भरी ट्रैक्टर-ट्राॅली छोड़कर भाग गए।
सिविल लाइन थाना क्षेत्र के घरोना मंदिर के पास बनी वन चौकी के पास अवैध रूप से रेत का उत्खनन कर बाजार की तरफ ट्रैक्टर ट्रॉली आ रही थी, तभी वन चौकी के पास गश्ती टीम ने ट्रैक्टर ट्रॉली को रोकने की कोशिश की। वाहन के आगे चल रहे कुछ अज्ञात बाइक सवाराें ने टीम पर फायरिंग कर दी। जवाबी कार्रवाई में वन विभाग की टीम ने भी फायरिंग की, तो आरोपी अवैध रेत से भरे ट्रैक्टर ट्रॉली को छोड़कर भाग गए।
लगातार चल रही कार्रवाई
डीएफओ अमित निकम के निर्देशन में चंबल अभ्यारण की अधीक्षिका श्रध्दा पांढरे के नेतृत्व में घड़ियाल सेंचुरी की गश्ती टीम द्वारा लगातार गश्ती की कार्रवाई की जा रही है। इस दिन भी गश्ती में शामिल वलवीर परमार, पुरुषोत्तम दीक्षित, प्रमोद तोमर, सुरेंद्र भारती, प्रदीप शर्मा, सुनील कुमार और दिनेश शर्मा ने सुबह अवैध रेत से भरी ट्रैक्टर-ट्रॉली को रोकने की कोशिश की, तो रेत माफियाओं ने कट्टे से फायरिंग शुरू कर दी। कार्रवाई में टीम ने भी फायरिंग की। इसके बाद आरोपी रेत से भरी ट्रैक्टर ट्रॉली को छोड़कर भाग गए।
अधीक्षिका श्रद्धा पांढरे ने बताया, ट्रैक्टर चालक के खिलाफ मामला दर्ज कर ट्रैक्टर को राजसात करने की कार्रवाई की है। उन्होंने कहा कि अवैध रेत का उत्खनन करने वालों के खिलाफ यह कार्रवाई निरंतर जारी रहेगी।
शहर में चल रहे निर्माण पर रहेगी नजर
इसके बाद शहर में जो भी अवैध नाले -नालियों और सरकारी बिल्डिंग में अवैध रेत से निर्माण कराया जा रहा है, उन ठेकेदारों के खिलाफ भी कार्रवाई की जाएगी। चंबल नदी में पल रहे जलीय जीवों को बचाने के लिए अवैध उत्खनन करने वालों के खिलाफ जिले में कार्रवाई की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn